**Білім беру саласы:** Таным

**Пән:** Қарапайым математикалық ұғымдарды қалыптастыру

**Тақырыбы:** 1,2,3, цифрлары туралы өткенді пысықтау. Биік-аласа

**Мақсаттары:**

**1.Тәрбиелік:** Өз бетінше жұмыс жасай білуге, санау, салыстыру дағдыларын

қолдана білуге баулу.

**2.Дамытушылық:** Таныс заттарды биіктігіне қарай (биік –аласа)салыстыра

білуге дағдыландыру.

**3.Оқыту:** 1,2,3, цифрлары туралы өткенді пысықтау. Цифрды заттың санымен

сәйкестендіре білуге үйрету.

**Ұйымдастырылған оқу қызметінің барысы:**

**І.Ұйымдастырушылық кезеңі**

**Тәрбиеші:** Балалар қараңдаршы бізге қонақтар келіпті, қане бәріміз амандасайықшы.

**Балалар:** Сәлеметсіздерме.

**Тәрбиеші:** Ендеше ортаға тұрып шаттық шеңберін құрайық.

**Шаттық шеңбері:**

Арайлап таң атты,

Алтын сәуле таратты,

Жарқырайды күніміз,

Жарқырайды даламыз!

Қайырлы таң, балалар!

Қайырлы таң, қонақтар!

-Балалар, мен сендерге жұмбақ жасырамын, сендер сол жұмбақтың жауабын шешіп көріңдерші. **Жұмбақ:**

Жапырақты бояды,

Атырапты бояды.

Бояп – бояп барлығын,

Сап – сары ғып қояды. (Күз)

**Балалар:** Күз мезгілі

-Дұрыс балалар, қазір күз мезгілі.

-Орыс тілінде күз мезгілін қалай атайды?

- Дұрыс осень дейді.

-Күз мезгілінде неше ай бар?

-Қазір күз мезгілінің қай айы?

-Күз мезгілінде табиғатта қандай өзгерістер болады?

-Дұрыс айтасыңдар балалар. Бүгінгі біздің оқу іс-әрекетіміз 1,2,3, цифрлары туралы өткенді пысықтау. Биік-аласа.

*(біреудің жылаған дауысы естіледі, видео көрсету)*

**Түлкі:** Сәлеметсіңдерме балалар. Мен орманда адасып, үйіме баратын жолды таба алмай қалдым, сендердің балабақшада екендеріңді естіп, сендерден көмек сұрап тұрмын. Маған көмектесе аласыңдар ма?

**Балалар:** Иә.

**Түлкі:** Сендердің топтарыңда кішкентай сандықша бар, сол сандықшада тапсырмалар бар, егер тапсырмаларды орындасаңдар маған көмектесе алдыңдар.

**Тәрбиеші:** Балалар түлкіге көмектесіп, тапсырмаларды орындап берейік.

(сандықшаны ашу, интерактивті тақтамен жұмыс жасау)

**1-тапсырма:** Сандарды атап, суреттегі заттардың санын көрсету.

**2-тапсырма:** Қай сан жетіспейді? 1,2,3 санын жазу. 1ші қатарға жіппен жазу, 2ші қатар нүкте үстінен бастырып жазу.

**Қол жаттығуы:**

Шатырын ұстап алтын күзім келеді,

Жаңбыр астында жапырақтарды тереді:

Жапырғы қайыңның, үйеңкінің,

шетен менен, еменнің,

қызыл түсті көктеректің.

**3-тапсырма**: Балаларға биіктігі әртүрлі ағаштар, үйлер, есіктер көрсетіп, салыстыруды сұрау. Қай ағаш биік , ал қай ағаш аласа?

(Қарға биік ағашқа торғайды аласа ағашқа жабыстыру)

**Тәрбиеші:** Жарайсыңдар, балалар. Енді кішкене сергіп алайық.

**Сергіту сәті:**

1,2,3 деп

Орнымыздан тұрамыз,

Аққу болып ұшамыз

4,5,6,7,8,9 деп

Қайта келіп қонамыз.

**4-тапсырма:** Логикалық тапсырма

1.Иірілген жыланым, ұқсап тұр ғой қай санға?(3)

2. Балмұздақтың таяғы ұсайды бұл қай санға?(1)

3. Жүзген аққу, жылжыған жылан көрінеді суретінен?(2)

**Тәрбиеші:** Жарайсыңдар, балалар. Біз сендермен барлық тапсырмаларды орындап шықтық.

**Түлкі:** Рахмет, балалар, енді үйіме бара алатын болдым. Сол сандықшада сендерге арналған тәттілерім бар, соны ала қойыңдар.

**Қорытындылау:**

**Тәрбиеші:** Жақсы, балалар. біз түлкіге қалай көмектестік? Қандай тапсырмалар орындадық?

* Сендер тапсырмаларды орындап, жақсы қатыстыңдар. Балаларды мадақтау.





